**Likumprojekta „Grozījumi Autoceļu lietošanas nodevas likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Likumprojekta „Grozījumi Autoceļu lietošanas nodevas likumā” (turpmāk – Likumprojekts) mērķis ir nodrošināt autoceļu lietošanas nodevas iekasēšanu, kā arī atturēt personas no pārkāpumu izdarīšanas šajā jomā. Likumprojekts paredz noteikt administratīvos pārkāpumus autoceļu lietošanā, par tiem piemērojamos sodus un institūcijas kompetenci administratīvo pārkāpumu procesā. Likumprojekts stājas spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1) Ministru kabineta 2014.gada 22.aprīļa sēdes protokollēmuma (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punkts;2) Ministru kabineta 2016.gada 13.decembra sēdes protokollēmuma (prot. Nr.68, 67.§) “Informatīvais ziņojums “Nozaru administratīvo pārkāpumu kodifikācijas ieviešanas sistēmas īstenošana”” 2.punkts;3) Ministru kabineta 2018.gada 18.decembra sēdes protokollēmuma (prot. Nr.60, 98.§) „Informatīvais ziņojums „Nozaru administratīvo pārkāpumu kodifikācijas ieviešanas sistēmas īstenošana”” 2.punkts;4) Valsts sekretāru 2019.gada 6.jūnija sanāksmes protokollēmuma (prot. Nr.22, 45.§) „Informatīvais ziņojums “Par nozaru administratīvo pārkāpumu kodifikācijas likumprojektu virzību”” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijā administratīvo pārkāpumu procesuālās un materiālās tiesību normas nosaka Latvijas Administratīvo pārkāpumu kodekss (turpmāk – LAPK). Ar Ministru kabineta 2013.gada 4.februāra rīkojumu Nr.38 “Par Administratīvo sodu sistēmas attīstības koncepciju” (turpmāk – rīkojums Nr.38) atbalstītajā Administratīvo sodu sistēmas attīstības koncepcijā paredzēts veikt administratīvo pārkāpumu regulējuma kodifikāciju (proti, nozaru speciālajā regulējumā tiks ietverti LAPK sevišķajā daļā paredzētie administratīvo pārkāpumu sastāvi). Administratīvo sodu sistēmas attīstības koncepcijas ieviešanai 2018.gada 25.oktobrī Saeimā ir pieņemts Administratīvās atbildības likums (turpmāk - AAL), kas nosaka administratīvo pārkāpumu procesuālās normas, kā arī administratīvās atbildības vispārīgos noteikumus, administratīvā pārkāpuma jēdzienu, administratīvo sodu veidus un to piemērošanas noteikumus, kompetentās iestādes un amatpersonas, administratīvā pārkāpuma procesa norisi iestādē un tiesā, administratīvo sodu izpildi, kā arī starptautisko sadarbību administratīvo pārkāpumu procesā. AAL stāsies spēkā 2020.gada 1.janvārī, kad spēku zaudēs LAPK.Saskaņā ar Ministru kabineta 2014.gada 22.aprīļa sēdes protokollēmuma (prot. Nr.24, 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punktu Satiksmes ministrijai, ievērojot informatīvā ziņojuma 2.pielikumā noteikto nozaru administratīvo pārkāpumu kodifikācijas laika grafiku, tika uzdots izstrādāt likumprojektu autoceļu lietošanas jomā. Lai īstenotu nozaru administratīvo pārkāpumu kodifikāciju, izpildot informatīvajos ziņojumos dotos uzdevumus, Satiksmes ministrija sadarbībā ar valsts akciju sabiedrību “Latvijas Valsts ceļi” izstrādāja Likumprojektu, kas papildina Autoceļu lietošanas nodevas likumu (turpmāk - Likums) ar regulējumu, kurā iekļauti ar autoceļu lietošanas nodevu saistīto noteikumu pārkāpšanu saglabājamie administratīvie pārkāpumi un noteikta kompetenta iestāde, kurai būs piekritīga soda piemērošana.Likumprojekts pārņem LAPK 149.40 pantu, reglamentējot pārkāpumus saistībā ar autoceļu lietošanas nodevas samaksas noteikumu neievērošanu un sodus par tiem, kā arī nosaka kompetento iestādi, kas piemēros sodus par attiecīgajiem administratīvajiem pārkāpumiem. Vienlaikus ar likumprojektu paredzēts atteikties no transportlīdzekļa vadītāja sodīšanas, jo Likuma 3. pantā ir noteikts autoceļu lietošanas nodevu samaksas pienākums mehāniskā transportlīdzekļa īpašniekam, turētājam vai pārvadātājam. Likumprojektā transportlīdzekļa īpašniekam, turētājam vai pārvadātājam, salīdzinot ar LAPK, paredzētie naudas soda apmēri netiek mainīti. AAL 19. nodaļa “Administratīvā pārkāpuma procesa īpatnības atsevišķās lietu kategorijās” paredz īpašu regulējumu gadījumos, ja pārkāpums fiksēts ar tehniskajiem līdzekļiem, neapturot transportlīdzekli. Visos šādos gadījumos paredzēts piemērot AAL 161. pantā noteikto vispārīgo regulējumu par administratīvā pārkāpuma lietu izskatīšanu un lēmumu pieņemšanu bez tās personas klātbūtnes, kuru sauc pie atbildības, kā arī par personai piemērojamo attiecīgajam pārkāpumam noteikto minimālo naudas sodu. Vienlaikus AAL 19. panta pirmā daļa paredz, ka sodu par administratīvo pārkāpumu piemēro ietvaros, ko nosaka likums vai pašvaldību saistošie noteikumi, kuros paredzēta atbildība par izdarīto pārkāpumu. Tādējādi autoceļu lietošanas nodevas samaksas administratīvo pārkāpumu gadījumos, kas tiks konstatēti ar tehniskajiem līdzekļiem, AAL 162. un 163. pantā noteiktais regulējums daļā par transportlīdzekļa īpašnieka (turētāja, valdītāja) aizstāšanu ar transportlīdzekļa vadītāju, norādot viņu kā vainīgo personu, netiks piemērots, jo autoceļu lietošanas nodevas samaksas pārkāpumā transportlīdzekļa īpašnieks (turētājs, valdītājs) būs tiešais administratīvā pārkāpuma subjekts un viņam nebūs pamata iesniegt sūdzību par transportlīdzekļa vadītāja administratīvo atbildību un soda piemērošanu. Tā kā AAL 19. nodaļa “Administratīvā pārkāpuma procesa īpatnības atsevišķās lietu kategorijās” jau nosaka soda piemērošanu transportlīdzekļa īpašniekam (turētājam, valdītājam), ja pārkāpums fiksēts ar tehniskajiem līdzekļiem, neapturot transportlīdzekli, nepieciešams novērst Likuma un AAL normu dublēšanos un ar likumprojektu paredzēts izslēgt likuma 9.1pantu.No Likuma 8.panta ceturtās daļas tiek izslēgts otrais teikums, proti, kārtību, kādā izmanto tehniskos līdzekļus, nosaka Ministru kabinets, jo Saeimā ir iesniegts likumprojekts „Grozījumi Ceļu satiksmes likumā” (Nr.369/Lp13), kurā ir paredzēts izslēgt 43.6 pantu, kas nosaka īpatnības un deleģējumu administratīvo pārkāpumu lietās attiecībā uz pārkāpumiem, kuri fiksēti ar tehniskiem līdzekļiem, neapturot transportlīdzekli.Likumprojekta 3.pants paredz papildināt Likuma 9.pantu ar otro teikumu, nosakot ierobežojumus personām, kas izvairās no administratīvā soda izpildes.Likumprojekts paredz papildināt Likumu ar 12.pantu, nosakot Valsts policiju kā kompetento iestādi sodu piemērošanā par minēto administratīvo pārkāpumu izdarīšanu.Valsts akciju sabiedrība “Ceļu satiksmes drošības direkcija” transportlīdzekļu un to vadītāju valsts reģistrā apstrādā to informāciju, kas par attiecīgo pārkāpumu saņemta no tehniskiem līdzekļiem, sagatavo lēmuma par soda piemērošanu projektu un nosūta to Valsts policijai izvērtēšanai un lēmuma par soda piemērošanu pieņemšanai.Valsts policija sodu par autoceļu lietošanas nodevas samaksas noteikumu neievērošanu piemēro mehāniskā transportlīdzekļa īpašniekam, turētājam vai pārvadātājam atbilstoši Likuma 3. pantā noteiktajam, kā arī veic citas AAL noteiktās darbības, piemēram, AAL 268.pantā paredzētā atgādinājuma par brīvprātīgas naudas soda izpildes termiņa beigām paziņošanu adresātam.Likumprojekts paredz, ka grozījumi Likumā stāsies spēkā vienlaikus ar AAL.Atbilstoši Iekšlietu ministrijas Informācijas centra sniegtajai informācijai, dati par piemērotās administratīvās atbildības par LAPK 149.40 pantā paredzēto pārkāpumu pēdējos trijos gados ir šādi:

|  |  |
| --- | --- |
|  | Pieņemto lēmumu skaits par administratīvās atbildības piemērošanu |
|  | 2016 | 2017 | 2018 | 2019(no 01.01.2019. līdz 06.06.2019.) |
| LAPK 149.40 pants | 1 327 | 1 769 | 1 814 | 1 063 |

 |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un valsts akciju sabiedrība “Latvijas Valsts ceļi”.  |
| 4. | Cita informācija | Likumprojekts 2019.gada 4.jūlijā izskatīts un atbalstīts Tieslietu ministrijas Latvijas Administratīvo pārkāpumu kodeksa pastāvīgās darba grupas sēdē. Likumprojekts un tā anotācija precizēta atbilstoši Tieslietu ministrijas Latvijas Administratīvo pārkāpumu kodeksa pastāvīgās darba grupas sēdē izteiktajiem ieteikumiem.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kravas transportlīdzekļu īpašnieki (turētāji, valdītāji), kas izmanto ceļus, par kuru izmantošanu ir noteikta maksa. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums administratīvo slogu, kā arī veicamās darbības nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  Rādītāji | 2019. gads | Turpmākie trīs gadi (*euro*) |
| 2020. gads |  2021. gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   | 0 |  | 0 |  | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   | 0 |  | 0 |  | 0 | 0 |
| 1.2. valsts speciālais budžets |   |  |  |  |  |  |  |
| 1.3. pašvaldību budžets |   |  |  |  |  |  |  |
| 2. Budžeta izdevumi |   | 0 |  | 0 |  | 0 | 0 |
| 2.1. valsts pamatbudžets |   | 0 |  | 0 |  | 0 | 0 |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |   |   |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Ar likumprojektu autoceļu lietošanas nodevas ieņēmumu izmaiņu pret plānu nebūs.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojektā minētais regulējums neparedz jaunu amata vietu izveidošanu. |
| 8.Cita informācija | 2016. gadā autoceļu lietošanas nodevas ieņēmumi bija 73,3 % (jeb 18 332 125 *euro*) apmērā no plānotā, savukārt 2017. gadā autoceļu lietošanas nodevas ieņēmumi bija 90 % (jeb 24 942 425.00 *euro*) apmērā no plānotā.Veicot autoceļu lietošanas nodevas ieņēmumu analīzi 2018. gadam un salīdzinot to ar 2017.gada faktiskajiem nodevas ieņēmumiem, konstatēts, ka 2018. gadā autoceļu lietošanas nodevas ieņēmumi bija par 8.04% lielāki pret attiecīgo periodu 2017. gadā.Lai uzlabotu autoceļu lietošanas nodevas izpildes rādītājus, VAS “Latvijas Valsts ceļi” 2017.gada beigās uzsāka pilotprojektu ar mērķi identificēt to valsts autoceļu lietotāju īpatsvaru, kas nemaksā autoceļu lietošanas nodevu. Analizējot pilotprojekta gaitā iegūtos datus, konstatēts, ka aptuveni 15% no transporta līdzekļiem, par kuriem nepieciešams samaksāt autoceļu lietošanas nodevu, tā nav samaksāta, tāpat konstatēts, ka 1% no visiem gadījumiem ir samaksāta lētāka autoceļu lietošanas nodeva, nekā nepieciešams. Pilotprojekta laikā apkopoti dati par laika periodu no 2017. gada 14. decembra līdz 2018. gada 15. jūnijam.Autoceļu lietošanas nodevas nomaksas kontroli uz valsts autoceļiem veic Valsts policija. Uzlabojot autoceļu lietošanas nodevas kontroli, iespējams palielināt autoceļu lietošanas nodevas ieņēmumu pieaugumu. Pēc pilotprojekta apkopotās informācijas, tie ir 15% jeb aptuveni 4 milj. euro gadā.Saskaņā ar iepriekš minēto, kā arī lai uzlabotu autoceļu lietošanas nodevas samaksas kontroli un nodrošinātu autoceļu lietošanas nodevas samaksu valsts pamatbudžetā plānotajā apmērā, Satiksmes ministrija ir veikusi pasākumus, lai uzsāktu fiksēt autoceļu lietošanas nodevas maksāšanas pārkāpumus (arī citus pārkāpumus ceļu satiksmē) ar pilotprojektā pārbaudīto automātisku iekārtu palīdzību, neapturot transportlīdzekli. Šo pasākumu veikšana neprasa papildu līdzekļus, jo finansējums jau ir ieplānots no valsts budžeta programmas 23.00.00 “Valsts autoceļu fonds” apakšprogrammas 23.07.00 “Valsts autoceļu pārvaldīšana”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā.  |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā ievietots 2019.gada 10.maijā tika publicēts Satiksmes ministrijas tīmekļvietnē <http://www.sam.gov.lv/satmin/content/?cat=553>  |
| 3. | Sabiedrības līdzdalības rezultāti | Iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts akciju sabiedrība “Latvijas valsts ceļi”, valsts akciju sabiedrība “Ceļu satiksmes drošības direkcija” un Valsts policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūcijām esošais funkciju un uzdevumu apjoms netiek mainīts. |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāra p.i. Dž.Innusa

Smilga 67028253
Armands.Smilga@sam.gov.lv